O‘zbekiston prezidenti Islom Karimov 25 avgust kuni Toshkentning Olmazor tumani aholisi bilan uchrashuv chog‘ida yaqin 6-7 yil ichida eski shahar o‘rnida superzamonaviy shahar qurilishini ma’lum qildi. “6-7 yildan so‘ng eski shahar o‘rnida superzamonaviy shahar qad ko‘taradi, Xudo xohlasa, sizlar bilan shu yerda uchrashamiz”, - dedi u oqsoqollar bilan uchrashuv chog‘ida. Shuningdek, u 1966 yilgi zilziladan so‘ng qurilgan uylarga eski shahar odamlari ko‘chib o‘tmaganini eslatib o‘tdi.